google/wiki40b huggingface dataset:
Tomas Espedal

Bakgrunn og arbeid

Espedal vokste opp i Ytre Sandviken i Bergen og tok senere sin utdannelse ved Universitetet i Bergen. Han har vært bosatt på Askøy og i København. Forfatteren bor i dag i Bergen.

Forfatterskap

Tomas Espedal debuterte i 1988 med romanen En vill flukt av parfymer på Eide Forlag. På samme forlag ble også Jeg vil bo i mitt navn (1990) utgitt. For sin tredje roman, Hun og jeg (1991), vant Espedal P2/Bokklubbens romankonkurranse. Hans gjennombrudd for et bredere publikum kom i 2006 med romanen Gå. Eller kunsten å leve et vilt og poetisk liv. Espedal er kjent for sine genrediffuse selvbiografiske og selvutleverende romaner. Espedals senere utgivelser utforsker forholdet mellom romanen og sjangere som essay, brev, dagbok, selvbiografi og reiseskildring. Han har bl.a. mottatt Kritikerprisen, Brageprisen og Gyldendalprisen. Hans to bøker, Gå eller kunsten å leve et vilt og poetisk liv (2006) og Imot kunsten (2009) var begge nominert til Nordisk råds litteraturpris.  I 2011 ble Espedal tildelt Riksmålsforbundets litteraturpris, men avslo prisen fordi han ikke kunne identifisere seg med Riksmålsforbundets ideer om språk og rettskrivning eller med de andre forfatterne som har fått prisen, spesielt Jens Bjørneboe, som fikk den i 1974. I 2012 ble forfatteren nominert til den internasjonale bokprisen International IMPAC Dublin Literary Award.
Tomas Espedal er under utgivelse i 18 land og oversatt til flere språk, deriblant engelsk, tysk, russisk og fransk. Han har også vært initiativtager til Bergen Internasjonale Poesifestival. I 2011 var forfatteren festspilldikter ved De litterære festspill.
Lustrocomus

Utseende

En nokså liten, oval, gulbrun trebukk. Oversiden er fint hårete. Kroppen har en lys ytterrand.

Utbredelse

Arten lever i det nordlige Brasil.
Sekkenes

Sekkenes er et sted på den sør-østlige siden av øya Sekken i Romsdalsfjorden. Her ligger Sekken kirke og en bauta til minne om slaget ved sekken hvor kongen Håkon Herdebrei falt.
Korsfarer

Korsfarere var frivillige og kristne soldater som «tok opp korset», det vil si at de tok hellig ed på å kjempe i korstogene i Det hellige land. Denne prosessen begynte i 1095. Korsfarerne kom fra alle samfunnslag, både adelige, riddere, væpnere, svenner og fotfolk. De første korsfarerne dro i korstog til Midtøsten for å kjempe og for å vinne tilbake de hellige steder, særlig byen Jerusalem, fra den muslimske okkupasjonen. Etter hvert ble det også sendt korstog mot andre hedninger, både i Østersjøen og i Midtøsten. De store korstogsnasjonene, de nasjonene som sendte ut flest korsfarere, var Frankrike, England og Tyskland, selv om mange av de øvrige nasjonene i Vest-Europa også deltok mer eller mindre. Blant annet dro flere nordmenn i korstog, særlig kjent er nok kong Sigurd Magnusson som senere fikk tilnavnet Jorsalfare grunnet denne reisen.
Det hadde vært kontakt med Midtøsten i mange århundrer før korstogene kom i gang på 1000-tallet, slik at det er vanskelig for historikerne å avgjøre hva som kom når, men med trafikken og oppholdet til de korsfarere som overlevde, ble mange skikker, gjenstander, planter og stundom også dyr fraktet med. Ting som angikk krig var preget av korsfarerne, blant annet lansefane, armbrøst, tromme, trompet og våpenskjold. Derfra kom også aprikostreet, vannmelonen, og kanskje også sjalottløken. Det var også korsfarerne som begynte å bære skjegg på orientalsk vis framfor å barbere seg som romere og frankere.
Gryteskjær

Gryteskjær er et skjær omtrent midt i Vrengensundet mellom Strengsdal på Nøtterøy og Vindåsen på Tjøme i Færder kommune. Det har et areal på om lag 3 dekar. Det høyeste punktet er på rundt 3 meter over havet. Berggrunnen er syenitt, og skjæret har lite vegetasjon.
Skjæret og området rundt utgjør Gryteskjær biotopvernområde, som ble oppretta i 2009 for «å beskytte en viktig holme for sjøfugler mot forstyrrelser i hekketiden», da spesielt hettemåke, fiskemåke og makrellterne. Verneområdet har et areal på rundt 22 dekar.
Skydeselskabet Christian Augusts Venner

Skydeselskabet Christian Augusts Venner var et skyteselskap i Kristiania.
Det ble etablert i 1810 med begrenset adgang, aller helst for byens skyttere, og hadde ukentlig skytetrening og sammenkomst på restauratør Helverschous løkke.  Den årlige «fuglekongen» var foreningens utmerkelse.  Krav om høy årlig kontingent og enstemmig godkjenning av nye medlemmer, gjorde at dette i praksis ble en venneklubb for byens rike, der Henrik Wergeland aldri ble godkjent, tross utallige søknader og hyldningsdikt til klubben.  Kjøpmann Thor Olsen var klubbens doyen, og etter dennes bortgang i 1868, avled også klubben ganske snart.  
Klubben er omtalt i Lars Kalvig, Skydeselskabet Christian Augusts venner, Arkivmagasinet, 1:1994
Årstaviken

Årstaviken er en vik i den østligste delen av Mälaren i Stockholm. Viken ligger innenfor bydelene Södermalm, Liljeholmen og Årsta.
Årstaviken begynner ved Liljeholmsbron og slutter ved Hammarbyslusen. På det meste er den 625 meter bred.
Midt i Årstaviken ligger Årsta holmar, tre sammenvokste øyer. Over viken og Årsta holmar går Årstabroene, to jernbanebroer som ble åpnet i 1929 og 2005.
Jiangning

Jiangning (kinesisk: 江宁区, pinyin: Jiāngníng Qū) er et bydistrikt i den subprovinsielle by Nanjing i provinsen Jiangsu. Det har et areal på 1 602 km² og teller ca. 760 000 innbyggere (2004).

Luftfart

Nanjing Lukou internasjonale lufthavn ligger i distriktet.

Vei

Kinas riksvei 104 løper gjennom distriktet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Sultana del Este kraftverk

Sultana del Este kraftverk er et varmekraftverk i Den dominikanske republikk, konstruert på en spesialbygd industrilekter. Det har en installert produksjonskapasitet på 149 MW, fordelt på 9 x 16,5 MW blokker. Anlegget ble påbegynt omkring høsten 2000, og stod ferdig i 2002. Brenselkilden er fyringsolje og tungolje.
Operatør er Empresa Generadora de Electricidad Haina, og utstyret og arbeid er levert av Wärtsilä, m.fl.
31. desember

Navnedag

Sylfest, Sylvi, Sylvia
Navnedagen er etter pave Sylvester I som døde denne dagen i år 335
Absolutely Anything

Om filmen

Filmen er den første til å medvirke alle de gjenlevende Monty Python-medlemmene siden Meningen med livet. Dette ble også Robin Williams' siste film før han døde.
Den fikk hard medfart av anmelderne og har bare 8% på Rotten Tomatoes.

Handling

En gruppe eksentriske romvesener gir et menneske evnen til å gjøre absolutt alt som et eksperiment.
Østerdalen

Østerdalen er et av de store dalførene på Østlandet, mellom Gudbrandsdalen i vest og riksgrensen mot Sverige i øst. Hele dalføret ligger i Hedmark fylke, og følger Glåma fra Røros til Elverum. Sør for Elverum kalles dalføret Glåmdalen.
De største sidedalene er Rendalen, Folldal og Atndalen. Distriktet Østerdalen, av og til Østerdalene, omfatter også sidedalene og Kvikne, Engerdal og Trysil, som ikke har avløp til Glåma. Østerdalen er preget av rolige landskapsformer og avrundede fjell. Dalføret er for det meste dekt av furuskog. Typisk for Østerdalen er at store deler av skogbunnen er dekt av reinlav, særlig arten kvitkrull.
Østerdalen dekker elleve kommuner med til sammen 50 906 innbyggere (1. januar 2015) og et samlet areal på 19 389 km². Regionsenter i sør er Elverum, i nord Tynset.

Kommuneinndelingshistorikk

I 1838 ble Østerdalen inndelt i kommunene Elverum, Trysil, Åmot, Stor-Elvdal, Rendal, Tynset, Tolga og Kvikne. I 1864 ble Lille Elvedalen (Alvdal) skilt ut fra Tynset, og i 1913 ble Folldal skilt ut fra Alvdal. I 1880 ble Rendal delt i Ytre og Øvre Rendal (gjenforent i 1965). I 1890 ble Sollia overført fra Oppland til Hedmark (innlemmet i Stor-Elvdal i 1965). I 1911 ble Engerdal opprettet (med deler fra Trysil, Øvre Rendal, Ytre Rendal, Tolga og Røros). Os ble utskilt fra Tolga i 1926. I 1966 ble Kvikne delt mellom Tynset og Rennebu (i Sør-Trøndelag).

Regionale inndelinger

Østerdalen deles ofte inn i Sør-Østerdal, med Elverum som sentrum, og Nord-Østerdal, med Tynset som sentrum.

Byer

Elverum fikk bystatus i 1996 gjennom kommunestyrevedtak.

Historie

Østerdalen (Eystridalir) var en del av den historiske landsdelen Opplandene og Eidsivatingets rettskrets.

Samferdsel

Østerdalen er en hovedferdselsåre mellom Oslo og Trondheim med både vei (Riksvei 3) og jernbane (Rørosbanen).
Nøtterøy kulturhus

Nøtterøy Kulturhus ble åpnet 18. november 1994, og ligger på Borgheim i Færder kommune i Vestfold.  Nøtterøy Kulturhus ønsker å tilby noe til nesten alle, med en bredde i programmet som spenner fra det folkelige til det «smale», og som dekker alle de ulike scenekunstene. På de profesjonelle forestillingene de presenterer er det et sterkt fokus på kunstnerisk kvalitet. 
Nøtterøy Kulturhus ønsker også å være et kulturhus for amatøroppsetninger med lokale aktører. Kulturhuset arrangerer over 100 forestillinger i året, og leier også ut salene til forskjellige arrangementer. Det har etablert seg som et av de fremste kulturhusene i Norge og er blitt et kulturhus for hele regionen. På de åpne forestillingene kommer det gjennomsnittlig 30 000 mennesker årlig. Halvparten av publikumet kommer fra fastlandet med Tønsberg og omegn.
Lokalene består av tre saler, hvorav ett amfi, en liten sal for møter og små forestillinger samt en foajé med en liten, intim scene. Amfiet har plass til 425 mennesker.
Riksteatret og Teater Ibsen holder til fast i Nøtterøy Kulturhus. De siste årene har man kunnet se blant annet The Boy With Tape on his Face, Anna Ternheim, Erik Bertrand Larssen, Melissa Horn, Compagnie Philippe Genty, Lars Winnerbäck, Chris Thompson, Per Fugelli, Thomas Dybdahl og Sivert Høyem. Nøtterøy Kulturhus arrangerer også på andre scener. Jubileumshøsten 2014 fylte de Støperiet i Tønsberg i tre dager med det lokale, og internasjonalt anerkjente rockebandet Seigmen.
Kulturhussjef og bookingansvarlig er Einar Schistad. Markedssjefen er Kirsti Danielsen og teknisk ansvarlig er Andreas Hesselberg-Meyer.
CBS/Fox Video

CBS/Fox Video var et mediaselskap som ga ut filmer på VHS, Betamax og LaserDisc. Det ble grunnlagt i 1982 etter at CBS og 20th Century Fox gikk sammen for å starte et selskap for å gi ut filmer på hjemmemedier. I 1985 fikk selskapet rettighetene til å gi ut BBCs filmer i Nord-Amerika. I 1998 ble selskapet en del av 20th Century Fox Home Entertainment.
Groosholmen

Kilder

Johan A. Wikander (1989). Gamle havner ved Grimstad (2 utg.). Grimstad: Selskapet for Grimstad Bys Vel. s. 30, 67, 85, 88, 108, 123, 144. ISBN 82-90928-00-9.
Godøy

Godøy, eller Godøya, er den sørligste og vestligste av øyene i Giske kommune. Øya er 10,87 km² stor og har 1 151 innbyggere (2019). Fiske og fiskeforedling er de viktigste næringsveiene, og banklineflåten i Geilevika er en av de største i Norge. Veiforbindelsen til øya kommer fra øya Giske gjennom Godøytunnelen. De interne veiene på øya er Fv 125 og Fv 127 hvor Alnestunnelen går gjennom fjellet hundagjølet til Alnes.

Geografi

Landskapet er berglendt, og Storehornet (497 moh.) er det høyeste punktet. I sørøst er det en del dyrkbar mark i kystsonen. På fjellet ligger Alnesvatnet, som er Giske kommunes drikkevannskilde. Ytterst på Alnes, nordøst på øya, står det et fredet fyr. Kulturlandskapet rundt fyret er vernevedig.

Kultur

Eilivrøysa på Høgsteinen sør på Godøya er det en stor gravhaug fra bronsealderen. Like ved er også Høgsteinen fyr, som nå er fredet.
Godøya har to bedehus i aktiv drift, Godøy bedehus og Alnes bedehus.

Fotball

Godøy har et eget idrettslag, Godøy IL Seniorlaget i fotball spiller i 4. divisjon. Hjemmekampene spilles på Myrtun fotballbane.
Pierre Poumeau Flor

Politikk

Flor skrev om jordbruksreformer i tiden 1810–12. I 1816 grunnla han Drammens Tidende sammen med Søren Tybring, og virket en stund som redaktør der. I 1818 ble han valgt til Stortinget for Drammen. Han ble gjenvalgt i 1821 og 1822, og senere igjen i 1842. I 1821 var Flor president for Lagtinget i to korte perioder. Sammen med Jacob Hoel ledet han «det Flor-Hoelske parti», en opposisjon på litt over 20 tingmenn sammensatt av  borgere og bønder.
Floer-Hoel partiet hadde som hovedsak å unngå en deflatorisk politikk. Men Flor markerte seg sterkt når det galdt unionen med Sverige. Han sto for en sterk nasjonalistisk linje og ville fjerne alle tegn på at Norge var underlagt Sverige, og kom med forslag om at Norge skulle ha et eget flagg uten unionssymbol, kronregalier laget i Norge, at Norge måtte nevnes før Sverige i monarkens tittel når den var brukt i Norge og at posten som stattholder skulle fjernes. Han foreslo også at man skulle oppheve flere av de høyeste embedene i landet og prøvde hardt å redusere makten til embedsstanden. Enkelte av uttalelsene hans var så sterke at det ble ble fremsatt forslag om å stille han for riksrett. Selv ville Flor stille hele regjeringen for riksrett da den la frem et forslag om ny maktfordeling mellom statsmaktene. Etter at stortingssesjonen i 1821 var over søkte Flor regjeringen om bevilling som sakfører, noe han ikke fikk; «Da Conjuucturerne havde tilintetgjort hans Formue».
Flor var den første direkte tilhengeren av Jeremy Bentham i Norge, og i 1823 brukte han hans politiske teorier til a vise at regjeringen ville svekke både Storting og grunnlov om forslaget fikk støtte. Selv ville Flor fordele makt til forsamlinger i kommunene som skulle velge sine egne embedsmenn. Han gikk senere også inn for allmenn stemmerett.
Stortingsvalget i Drammen i 1824 var omstridt, og Stortingets fullmaktskomité avviste til slutt Flor som stortingsrepresentant. Fra 1824 til 1826 var han medarbeider i opposisjonsbladet Patrouillen og fra 1831 til 1833 gav han ut Folkebladet sammen med Henrik Wergeland. Fra 1840 til 1842 var han redaktør av Drammens Adresse.
I 1842 kom Flor inn på Stortinget som fast møtende suppleant. I 1845 tildelte Stortinget han en årlig pensjon for «Retsind og Fædrelandskjærlighed». Frem til 1874 var Flor det eneste medlemmet av presidentskapet som ikke var embedsmann.
Henri La Fontaine

Biografi

La Fontaine ble født i Brussel og studerte juss ved Universitetet der. Han fullførte utdanningen i 1877, og etablerte seg som en autoritet, særlig innenfor internasjonal rett. Sammen med søsteren Leonie La Fontaine involverte han seg tidlig i kampen for kvinners rettigheter og etablerte i 1890 Den Belgiske Liga for Kvinners Rettigheter. I 1893 ble han professor ved Universitetet i Brussel innen internasjonal rett og to år senere ble han valgt inn som representant for det sosialistiske parti til Belgias senat. Han fungerte som viseordfører for senatet i perioden 1919 til 1932.
La Fontaine var medlem av den belgiske delegasjonen på fredskonferansen i Paris i 1919 og utsending til møtene i Folkeforbundet i 1920-21.
La Fontaine kom med i den internasjonale fredsbevegelsen i løpet av 1880-tallet. I 1907 ble han president i Det internasjonale fredsbyrå (Bureau International Permanent de la Paix), en organisasjon som ble tildelt Nobels fredspris i 1910.

Nobels fredspris

Henri La Fontaine fikk Nobels fredspris i 1913. Nobelkomiteen trakk frem La Fontaine som den folkelige fredsbevegelsens sanne leder og hans lange engasjement for fredssaken. Det ble også nevnt at han var den første sosialist til å motta prisen.
Speedometer

Et speedometer er et instrument i et kjøretøy som fungerer som en fartsmåler, og som viser den relative hastigheten på kjøretøyet i forhold til underlaget. I en bil (som beveger seg på et fast underlag), vil speedometeret vise den relative hastigheten i km/t eller miles/h i forhold til terrenget.
Speedometer i biler er oftest for lavt justert, slik at de viser 80 km/t når bilen kjører fra 68 til 76 km/t. Slike feiljusteringer kan gi forskjell i oppfatning av farten mellom den som kjører foran i en kø og de som kjører bak, med farlige forbikjøringer som mulig resultat. Ifølge kjøretøyforskriften skal fartsmåleren ikke vise mindre hastighet enn den virkelige.
I personbiler blir farten beregnet ut fra hjulenes omdreininger og kan få avvik grunnet endringer i dekkets omkrets enten ved bruk av feil dekk eller dekkslitasje. Det er vanlig at ved bytte til sommerdekk eller omvendt at man feilvisninig blir noe annerledes.
I et fly er fartsmåleren en trykkmåler som måler forskjellen mellom dynamisk og statisk trykk. Farten som vises er flyets fart i den aktuelle luftmassen. Det må korrigeres for trykk, vindhastighet og vindretning, for å måle relativ hastighet i forhold til terrenget (kartet).
I båt brukes knop som enhet og måles ved enten vanntrykksmotstand eller en skovel for å få farten gjennom vannet som påvirkes av strømmer. I tillegg brukes ofte GPS for å få "speed over ground".
Vanlig hermelinmåler

Utseende

En middelsstor (vingespenn 22 – 26 mm), slank, hvit måler. Vingene har spredte, mørke skjell. Forvingen har en liten, svart flekk nær midten og to mer eller mindre tydelige, brede, grå tverrbånd. Det innerste tverrbåndet er ved den svarte flekken og er vanligvis bare tydelig i vingens bakerste del. Det ytterste tverrbåndet er nær ytterkanten og er oftest tydelig fra fremkant til bakkant. Midt på vingens ytterkant er det en mørk flekk av varierende størrelse, noen ganger er nesten hele ytterkanten mørk. Bakvingen er hvit med to brede, lysgrå tverrbånd, ofte er bare det innerste av disse synlig.
Larven er matt grønn, glatt med en rekke av rødlige flekker langs ryggen. Hodekapselen har to trekantede, svartkantede, røde flekker.

Levevis

Vanlig hermelinmåler lever i løvskog, hager og parker og andre områder med busker av næringsplantene. Larvene lever på hagtorn (Crataegus), slåpetorn (Prunus spinosus), kirsebær (Prunus cerasi) og trolig også andre busker. De voksne målerne flyr om natten i mai – juni.

Utbredelse

Arten finnes i Europa. I Norge er den funnet langs kysten av Østlandet og Sørlandet vestover til Vest-Agder.
SSE2

SSE2 (Streaming SIMD Extensions 2) er en IA-32 SIMD multimediautvidelse av x86-arkitekturen, som ble lansert sammen med Intel Pentium 4 den 20. november 2000. SSE2 utvidet den tidligere SSE (70 instruksjoner) med 144 nye instruksjoner, og var ment å erstatte MMX. I 2003 tilføyde AMD støtte for SSE2 i AMD K8.
SSE2 tillater MMX-instruksjonene å bruke 128-bit XMM-registre, istedenfor de 8 virtuelle 64-bit MMX-registrene til desimaltallenheten.  Dermed kan SIMD heltallberegninger utføres parallelt med desimaltallberegninger uten å foreta kontekst-skifter. I tillegg kan dobbelt så mange MMX-operasjoner utføres når registerbredden dobles.
Andre SSE2-utvidelser består i kontroll-instruksjoner for håndtering av Cache-RAM, og instruksjoner for konvertering av numeriske formater.
SSE2 ble i 2003 implementert i AMD K8, sammen med 8 ekstra 128-bit XMM registre. Denne implementasjonen doblet antallet til 16 registre (XMM0 – XMM15), og kunne bare brukes i 64-bit modus. Intel tilføyde disse 8 tilleggs-registrene i sin egen 64-bit utgave av x86-arkitekturen i 2004.

Kompilator-støtte

Microsoft tilføyde støtte for SSE2 i Microsoft Visual C++ 6.0 (Visual Studio 8). Intel C++-kompilatoren kan generere kode for både SSE, SSE2, SSE3, SSSE3 og SSE4. 
GCC-versjon 3 tilføyde støtte for generering av skalær SSE/SSE2-kode. I GCC-versjon 4 ble det tilføyd støtte for automatisk vektorisering av SSE/SSE2-instruksjoner.
Sun Studio Compiler Suite kan også generere SSE2-instruksjoner når kompilatorens flagg settes til -xvector=simd.
Vannpolo under Panamerikanske leker 1971

Vannpolo under Panamerikanske leker 1971. Vannpolo var en av flere sporter som var med i de sjette Panamerikanske leker som ble arrangert i Cali i Colombia fra 30. juli til 13. august 1971.
Vasilij Kandinskij

Liv og virke

Kandinskij studerte først juss 1886–92 og kunne fått en glimrende akademisk karriere, men brøt av i 1896 og dro til München i Tyskland, og bodde der til 1918. Han gikk på Anton Azbés (1859–1905) skole og på Kunstakademiet hos Franz von Stuck. I 1901 var han medstifter av kunstnergruppen Phalanx og fungerte som lærer. Der møtte han Gabriele Münter, som han levde sammen med til 1916.
Han arbeidet mest med landskaper, men også gouacher i tilnærmet jugendstil med russisk folklore og eventyr som bakgrunn. 1906-07 bodde han i Sèvres i Frankrike og ble kjent med den franske fauvismen. Da han var tilbake i München, flyttet han og noen venner til landsbyen Murnau 1908–09. Han skapte på den tiden en ny billedform som han bare kalte impresjoner eller komposisjoner. Landskapene gikk i denne perioden over i rene abstraksjoner. Dette førte med seg at han brøt med Neue Künstlervereinigung, som han selv var med på å stifte i 1909, og han slo seg sammen med Franz Marc og de ble kjent som Der Blaue Reiter. De ga ut en almanakk i 1912 med bidrag fra blant annet Arnold Schönberg.
I boken Über das Geistige in der Kunst (1912) uttrykte Kandinskij sin tro på en ny og åndelig tidsepoke. I annen del av denne forklarer han sin harmonilære om farge og form, klart i gjeld til Goethes fargelære når det gjaldt fargenes psykologiske virkning.
Som utlending måtte han forlate Tyskland ved utbruddet av den første verdenskrigen og dro til Moskva etter den russiske revolusjonen. Der ble han engasjert i oppbygging av nye kunstorganisasjoner og etablering av forbindelser til efterkrigstidens tyske kunstnergrupper.  Han giftet seg med den unge Nina Andrejevskaja i 1916. Han kom etterhvert i konflikt med sovjetenes offisielle kunstsyn og returnerte til Tyskland i 1921. Etter et kort stopp i Berlin ble han engasjert av Bauhaus-skolen fra 1922 og frem til den ble stengt av nazistene i 1933. En av hans kolleger var Paul Klee. Han skrev boken Punkt und Linie zur Fläche (1926) om bildets formoppbygging. Han ble regnet til de entartete og fikk maleforbud ca. 1934. I alt 136 av verkene hans er registrert som inndradd.
Kandinskij flyttet da videre til Frankrike og levde resten av livet der. Han ble fransk statsborger i 1939.
Kandinskij regnes som en av de viktigste pionerene innen den abstrakte kunsten på begynnelsen av 1900-tallet, sammen med Piet Mondrian og Kasimir Malevitsj. Kandinskijs kunst har fått betegnelsen konstruktivisme og abstrakt ekspresjonisme, og han har hatt stor betydning for senere modernistiske kunstnere både i Europa og USA.
Trimeroderus

Utbredelse

Arten lever på Madagaskar.
Beorhthelm

Etymologi

Navneleddet beorht har opprinnelse i urgermanske *berhtaz, «lys». Leddet finnes igjen i moderne engelsk i ordet bright. Den norrøne formen av navneleddet er bjartr. Navneleddet helm har germansk opprinnelse og betyr, «hjelm, beskyttelse». Den norrøne formen av leddet er hjalmr.
March Air Reserve Base

March Air Reserve Base er en av det amerikanske flyvåpenets reservistflystasjoner, og ligger i Riverside County i California i USA. Den er en av USAs eldste flystasjoner og ble anlagt i 1918. Den er base for 452d Air Mobility Wing, med blant annet åtte C-17 Globemaster III-fly.
Flystasjonen er oppkalt etter sekondløytnant Peyton C. March jr.
Euskal Herriko Alderdi Sozialista

Historie

EHAS ble stiftet i november 1975 etter en sammenslåing av spanske Eusko Alderdi Sozialista (EAS) og franske Herriko Alderdi Sozialista (HAS). Det ble det første baskiske nasjonalistpartiet som var aktive både på spansk side (Hegoalde) og på fransk side (Iparralde) av Baskerland. Partiet ga ut et trespråklig (baskisk, kastiljansk og fransk) månedsmagasin ved navn Euskaldunak.
I Hegoalde ble partiet oppløst til fordel for stiftelsen av Herri Alderdi Sozialista Iraultzailea (HASI) i 1977. I Iparralde ble EHAS oppløst i 1981. Partiet var medlem av Koordinadora Abertzale Sozialista.
Takamasa Watanabe

Karriere

Takamasa Watanabe startet sin profesjonelle karriere i Urawa Reds i 2001.
Taxi 3

Taxi 3 Østfold er en taxisentral med hovedkontor i Moss. Ca 5 Østfoldløyver er tilsluttet sentralen og betjener primært områdene Våler, Moss, Rygge, Råde, Fredrikstad og Sarpsborg. Selskapet er privateid.

Romerike

Taxi 3 Romerike ble opprettet 2009 med avdelingskontor i Lillestrøm. Avdelingen har 20 løyver.